CELEX: 32015R0865
Language: sk
Date: 2015-06-04 00:00:00
Title: Vykonávacie nariadenie Komisie (EÚ) 2015/865 zo 4. júna 2015, ktorým sa ukladá konečné antidumpingové clo na dovoz určitých predpínacích a dodatočne napínacích drôtov a splietaných laniek z nelegovanej ocele (PSC drôty a splietané lanká) s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009

5.6.2015   
            
            
               SK
            
            
               Úradný vestník Európskej únie
            
            
               L 139/12
            
         VYKONÁVACIE NARIADENIE KOMISIE (EÚ) 2015/865
   zo 4. júna 2015,
   ktorým sa ukladá konečné antidumpingové clo na dovoz určitých predpínacích a dodatočne napínacích drôtov a splietaných laniek z nelegovanej ocele (PSC drôty a splietané lanká) s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 2,
   keďže:
   A.   POSTUP
   
   1.   Platné opatrenia
   
   
               (1)
            
            
               Po antidumpingovom prešetrovaní (ďalej len „pôvodné prešetrovanie“) Rada uložila prostredníctvom nariadenia Rady (ES) č. 383/2009 (2) naposledy zmeneným vykonávacím nariadením (EÚ) č. 986/2012 (3) konečné antidumpingové clo na dovoz určitých predpínacích a dodatočne napínacích drôtov a splietaných laniek z nelegovanej ocele (PSC drôty a splietané lanká) s pôvodom v Čínskej ľudovej republike (ďalej len „Čína“).
            
         
               (2)
            
            
               Opatrenia boli vo forme colnej sadzby ad valorem vo výške 46,2 %, s výnimkou spoločnosti Kiswire Qingdao, Ltd (0 %), ako aj spoločností Ossen Innovation Materials Co. Joint Stock Company Ltd a Ossen Jiujiang Steel Wire Cable Co. Ltd (obe 31,1 %).
            
         2.   Žiadosť o preskúmanie pred uplynutím platnosti
   
   
               (3)
            
            
               Po uverejnení oznámenia o blížiacom sa uplynutí platnosti (4) platných antidumpingových opatrení Komisia prijala 7. februára 2014 žiadosť o začatie preskúmania týchto opatrení pred uplynutím platnosti podľa článku 11 ods. 2 základného nariadenia.
            
         
               (4)
            
            
               Žiadosť o preskúmanie predložila organizácia ESIS (European Stress Information Service) (ďalej len „žiadateľ“) v mene výrobcov, ktorí predstavujú viac ako 25 % celkovej výroby určitých PSC drôtov a splietaných laniek v Únii.
            
         
               (5)
            
            
               Žiadosť bola odôvodnená tým, že uplynutie platnosti opatrení by pravdepodobne viedlo k opätovnému výskytu dumpingu a ujmy spôsobenej výrobnému odvetviu Únie.
            
         3.   Začatie preskúmania pred uplynutím platnosti
   
   
               (6)
            
            
               Komisia po porade s výborom zriadeným podľa článku 15 ods. 1 základného nariadenia dospela k záveru, že existujú dostatočné dôkazy na začatie preskúmania pred uplynutím platnosti a 8. mája 2014 prostredníctvom oznámenia uverejneného v Úradnom vestníku Európskej únie
                   (5) (ďalej len „oznámenie o začatí preskúmania“) oznámila začatie preskúmania pred uplynutím platnosti podľa článku 11 ods. 2 základného nariadenia.
            
         4.   Príslušné obdobia, počas ktorých sa uskutočnilo revízne preskúmanie pred uplynutím platnosti
   
   
               (7)
            
            
               Prešetrovanie pravdepodobnosti pokračovania alebo opätovného výskytu dumpingu a ujmy prebiehalo v období od 1. apríla 2013 do 31. marca 2014 („obdobie revízneho prešetrovania“ alebo „ORP“). Preskúmanie trendov relevantných z hľadiska posúdenia pravdepodobnosti pokračovania alebo opakovaného výskytu ujmy sa vzťahovalo na obdobie od 1. januára 2010 do konca obdobia revízneho prešetrovania (ďalej len „posudzované obdobie“).
            
         5.   Strany, ktorých sa týka prešetrovanie a výber vzorky
   
   
               (8)
            
            
               Komisia oficiálne upovedomila žiadateľa, výrobcov v Únii, vyvážajúcich výrobcov v Číne, dovozcov a používateľov v Únii, o ktorých bolo známe, že sa ich toto preskúmanie týka, ako aj zástupcov Číny o začatí preskúmania pred uplynutím platnosti. Zainteresované strany dostali príležitosť písomne vyjadriť svoje stanoviská a požiadať o vypočutie v rámci lehoty stanovenej v oznámení o začatí preskúmania.
            
         
               (9)
            
            
               Vzhľadom na zjavne veľký počet vyvážajúcich výrobcov v Číne a neprepojených dovozcov v Európskej únii Komisia v oznámení o začatí preskúmania uviedla, že by mohla vybrať vzorku zainteresovaných strán v súlade s článkom 17 základného nariadenia.
            
         
               (10)
            
            
               V oznámení o začatí preskúmania Komisia uviedla, že predbežne vybrala vzorku výrobcov z Únie. Komisia vybrala vzorku na základe výroby podobného výrobku. Vzorka pozostávala z piatich výrobcov z Únie. Výrobcovia v Únii zaradení do vzorky predstavovali 64 % celkovej výroby výrobného odvetvia Únie počas obdobia revízneho prešetrovania. Komisia vyzvala zainteresované strany, aby sa vyjadrili k predbežnej vzorke. Nedostala však nijaké pripomienky. Predbežná vzorka sa preto potvrdzuje a považuje sa za reprezentatívnu vzorku výrobného odvetvia Únie.
            
         
               (11)
            
            
               S cieľom umožniť Komisii rozhodnúť, či je výber vzorky potrebný, pokiaľ ide o vyvážajúcich výrobcov v Číne a neprepojených dovozcov v Únii, boli uvedené strany požiadané, aby sa prihlásili a poskytli Komisii informácie požadované v oznámení o začatí preskúmania. Keďže nijaká z týchto strán sa neprihlásila, nebol potrebný výber vzorky pre vyvážajúcich výrobcov a neprepojených dovozcov.
            
         6.   Dotazníky a overovanie
   
   
               (12)
            
            
               Komisia získala a overila všetky informácie, ktoré považovala za nevyhnutné na to, aby určila pravdepodobnosť pokračovania alebo opätovného výskytu dumpingu, pravdepodobnosť pokračovania alebo opätovného výskytu ujmy a záujem Únie.
            
         
               (13)
            
            
               Na tento účel Komisia zaslala dotazníky všetkým stranám, o ktorých bolo známe, že sa ich preskúmanie týka, a všetkým ostatným stranám, ktoré o to požiadali v rámci lehôt stanovených v oznámení o začatí preskúmania, t. j. známym vyvážajúcim výrobcom v Číne, známym výrobcom v ôsmich tretích krajinách s trhovým hospodárstvom, v prípade ktorých existujú náznaky, že sa v nich nachádza výroba podobného výrobku, výrobcom z Únie zaradením do vzorky a známym používateľom v Únii.
            
         
               (14)
            
            
               Vyplnené dotazníky zaslali piati výrobcovia z Únie zaradení do vzorky a dvanásti ďalší výrobcovia. Jeden vyplnený dotazník zaslal používateľ. Jedenásti používatelia a traja dodávatelia predložili písomné vyjadrenia. Dotazník nevyplnili nijakí čínski vyvážajúci výrobcovia. Tri vyplnené dotazníky zaslali výrobcovia v tretích krajinách s trhovým hospodárstvom.
            
         
               (15)
            
            
               Overovanie na mieste sa uskutočnilo v priestoroch týchto spoločností:
               
                           a)
                        
                        
                           Výrobcovia z Únie zaradení do vzorky:
                           
                                       —
                                    
                                    
                                       CB Trafilati Acciai, Tezze sul Breta, Taliansko,
                                    
                                 
                                       —
                                    
                                    
                                       D&D Drótáru Ipari és Kereskedelmi, Miškovec, Maďarsko,
                                    
                                 
                                       —
                                    
                                    
                                       DWK Drahtwerk GmbH, Kolín nad Rýnom, Nemecko,
                                    
                                 
                                       —
                                    
                                    
                                       Nedri Spanstaal BV, Venlo, Holandsko,
                                    
                                 
                                       —
                                    
                                    
                                       Trenzas y Cables de Acero PSC, Santander, Španielsko.
                                    
                                 
                     
                           b)
                        
                        
                           Výrobcovia v tretích krajinách s trhovou ekonomikou:
                           
                                       —
                                    
                                    
                                       Scaw South Africa (Pty) Limited, Germiston, Južná Afrika.
                                    
                                 
                     
         B.   PRÍSLUŠNÝ VÝROBOK A PODOBNÝ VÝROBOK
   
   1.   Príslušný výrobok
   
   
               (16)
            
            
               Príslušným výrobkom sú neplátované alebo nepokovované drôty z nelegovanej ocele, drôty z nelegovanej ocele plátované alebo pokovované zinkom a splietané lanká z nelegovanej ocele, tiež plátované alebo pokovované, z najviac 18 drôtov, obsahujúce v hmotnosti 0,6 % alebo viac uhlíka, s maximálnym priečnym rozmerom presahujúcim 3 mm, v súčasnosti zaradených pod číselné znaky KN ex 7217 10 90, ex 7217 20 90, ex 7312 10 61, ex 7312 10 65 a ex 7312 10 69, s pôvodom v Číne. Na galvanizované splietané lanká zo siedmich drôtov (avšak nepokryté nijakým ďalším materiálom), v ktorých priemer stredového drôtu je najviac o 3 % väčší ako priemer ktoréhokoľvek zo šiestich ostatných drôtov, sa v súčasnosti platné opatrenia nevzťahujú a nie sú predmetom tohto preskúmania.
            
         
               (17)
            
            
               Príslušný výrobok sa väčšinou používa v odvetví stavebníctva na betónové výstuže, možno ho však nájsť aj v závesných systémoch a vo visutých mostoch. Vyrába sa z vysokouhlíkových oceľových valcovaných drôtov, ktoré sú čistené, ťahané, rozpaľované a – v prípade laniek – špirálovite dovedna spájané s cieľom dosiahnuť špecifické vlastnosti: priemer, odolnosť a stabilitu.
            
         2.   Podobný výrobok
   
   
               (18)
            
            
               Revíznym prešetrovaním sa potvrdilo, že PSC drôty a splietané lanká vyrábané a predávané v Únii výrobným odvetvím Únie, ďalej tie, ktoré sa vyrábajú a predávajú na domácom trhu v Južnej Afrike, ktorá slúžila ako analogická krajina, ako aj tie, ktoré sa vyrábajú v Číne a potenciálne sa môžu predávať v Únii, majú v podstate rovnaké základné fyzikálne a technické vlastnosti a rovnaké základné použitie.
            
         
               (19)
            
            
               Z toho dôvodu sa tieto výrobky v zmysle článku 1 ods. 4 základného nariadenia považujú za podobné výrobky.
            
         C.   PRAVDEPODOBNOSŤ POKRAČOVANIA ALEBO OPÄTOVNÉHO VÝSKYTU DUMPINGU
   
   1.   Úvodné poznámky
   
   
               (20)
            
            
               V súlade s článkom 11 ods. 2 základného nariadenia Komisia preskúmala, či je pravdepodobné, že uplynutie platnosti existujúcich opatrení by viedlo k pokračovaniu alebo opätovnému výskytu dumpingu z Číny.
            
         
               (21)
            
            
               Čína vyvážala počas obdobia revízneho prešetrovania zanedbateľné množstvá príslušného výrobku. Preto neexistuje pravdepodobnosť pokračovania dumpingu z Číny. Posúdenie bolo obmedzené na pravdepodobnosť opätovného výskytu dumpingu. Použili sa pri ňom vývozné ceny do iných tretích krajín.
            
         
               (22)
            
            
               Ako sa uvádza v odôvodnení 14, Komisia nedostala od čínskych vyvážajúcich výrobcov nijakú odpoveď. Pri nulovej spolupráci vyvážajúcich výrobcov v Číne preto celková analýza vrátane výpočtu dumpingu vychádza z dostupných skutočností podľa článku 18 základného nariadenia. Čínske orgány boli zodpovedajúcim spôsobom informované o zámere Komisie uplatniť článok 18 základného nariadenia a vychádzať pri svojich zisteniach z dostupných skutočností.
            
         
               (23)
            
            
               Pravdepodobnosť, či dumping bude pokračovať alebo sa opätovne vyskytovať, sa preto posúdila prostredníctvom informácií v žiadosti o preskúmanie pred uplynutím platnosti v kombinácii s inými zdrojmi informácií, ako sú obchodné štatistiky o dovoze a vývoze (údaje Eurostatu, čínske štatistiky a štatistiky z iných tretích krajín) a odvetvové správy.
            
         2.   Analogická krajina
   
   
               (24)
            
            
               V súlade s článkom 2 ods. 7 písm. a) základného nariadenia sa Čína nepokladá za krajinu s trhovým hospodárstvom. V pôvodnom prešetrovaní sa Turecko použilo ako tretia krajina s trhovým hospodárstvom na účely stanovenia normálnej hodnoty (ďalej len „analogická krajina“).
            
         
               (25)
            
            
               Komisia v oznámení o začatí preskúmania: i) mala v úmysle použiť znovu Turecko ako analogickú krajinu v tomto preskúmaní pred uplynutím platnosti, ako to navrhol žiadateľ; ii) identifikovala iné tretie krajiny s trhovým hospodárstvom vyvážajúce PSC drôty a splietané lanká: Brazíliu, Indiu, Rusko, Južnú Afriku, Južnú Kóreu a Thajsko. Tieto krajiny mali najvyššiu úroveň dovozu PSC drôtov a splietaných laniek do Únie v roku 2013 (na základe údajov Eurostatu).
            
         
               (26)
            
            
               Komisia preskúmala, či sa PSC drôty a splietané lanká vyrábajú a predávajú v tých tretích krajinách s trhovým hospodárstvom, v ktorých existujú náznaky, že sa v nich PSC drôty a splietané lanká vyrábajú. Komisia kontaktovala výrobcov a priemyselné združenia v siedmich krajinách vyrábajúcich oceľ, ktoré sú uvedené v oznámení o začatí preskúmania, a v USA.
            
         
               (27)
            
            
               Komisia dostala vyplnené dotazníky od výrobcov v Indii, Južnej Afrike a Turecku. Žiadateľ namietal proti tomu, aby sa použila India ako analogická krajina. Tvrdil, že indický domáci trh je narušený štátnymi subvenciami, z ktorých má úžitok oceliarsky priemysel. Komisii neboli doručené nijaké pripomienky od iných zainteresovaných strán.
            
         
               (28)
            
            
               Komisia dospela k záveru, že Južná Afrika je najvhodnejšou analogickou krajinou pri tomto preskúmaní na základe týchto prvkov:
               
                           —
                        
                        
                           úplné pokrytie druhov príslušného výrobku,
                        
                     
                           —
                        
                        
                           rovnaké normy kvality pre základné fyzikálne a technické vlastnosti ako na trhu Únie,
                        
                     
                           —
                        
                        
                           kvalita a úplnosť predložených údajov v odpovediach na dotazník,
                        
                     
                           —
                        
                        
                           dostatočná úroveň hospodárskej súťaže na domácom trhu,
                        
                     
                           —
                        
                        
                           dostatočná veľkosť spolupracujúceho výrobcu na domácom trhu.
                        
                     
         3.   Pravdepodobný dumping počas obdobia revízneho prešetrovania
   
   3.1.   Určenie normálnej hodnoty
   
   
               (29)
            
            
               Informácie získané od spolupracujúceho výrobcu v analogickej krajine sa použili podľa článku 2 ods. 7 písm. a) základného nariadenia ako základ na stanovenie normálnej hodnoty pre Čínu.
            
         
               (30)
            
            
               Komisia najskôr preskúmala, či celkový objem domáceho predaja spolupracujúceho výrobcu v analogickej krajine bol reprezentatívny. Objem predaja podobného výrobku na domácom trhu nezávislým zákazníkom predstavoval minimálne 5 % celkového objemu vývozného predaja PSC drôtov a splietaných laniek do tretích krajín, ktoré sa vzali do úvahy pri výpočte dumpingu počas obdobia revízneho prešetrovania. Na základe uvedeného bol celkový objem domáceho predaja podobného výrobku spolupracujúceho výrobcu podobného výrobku na domácom trhu v analogickej krajine reprezentatívny.
            
         
               (31)
            
            
               Komisia následne identifikovala druhy výrobku predávané na domácom trhu, ktoré boli rovnaké alebo porovnateľné s druhmi výrobku predávanými na vývoz do tretích krajín, ktoré sa vzali do úvahy pri výpočte dumpingu.
            
         
               (32)
            
            
               Následne Komisia stanovila podiel ziskového predaja nezávislým zákazníkom na domácom trhu pre každý druh výrobku počas obdobia revízneho prešetrovania s cieľom rozhodnúť o tom, či na výpočet normálnej hodnoty v súlade s článkom 2 ods. 4 základného nariadenia použiť skutočný domáci predaj.
            
         
               (33)
            
            
               Normálna hodnota je založená na skutočnej domácej cene jednotlivých druhov výrobkov bez ohľadu na to, či je tento predaj ziskový, alebo nie, ak:
               
                           a)
                        
                        
                           objem predaja druhu výrobku, ktorý sa realizoval za čistú predajnú cenu rovnakú ako vypočítané výrobné náklady alebo vyššiu, predstavoval viac ako 80 % celkového objemu predaja tohto druhu výrobku, ako aj
                        
                     
                           b)
                        
                        
                           vážený priemer predajných cien tohto druhu výrobku je rovnaký alebo vyšší ako jednotkové výrobné náklady.
                        
                     
         
               (34)
            
            
               V tomto prípade je normálna hodnota váženým priemerom cien celého objemu domáceho predaja daného druhu výrobku počas obdobia revízneho prešetrovania.
            
         
               (35)
            
            
               Normálna hodnota je skutočnou domácou cenou jednotlivých druhov výrobkov len v prípade ziskového domáceho predaja druhov výrobku počas obdobia revízneho prešetrovania, ak:
               
                           a)
                        
                        
                           objem ziskového predaja druhu výrobku predstavuje najviac 80 % celkového objemu predaja tohto druhu, alebo
                        
                     
                           b)
                        
                        
                           vážený priemer cien tohto druhu výrobku je nižší ako jednotkové výrobné náklady.
                        
                     
         
               (36)
            
            
               V prípade jedného druhu výrobku, ak sa zistilo, že nejestvoval nijaký domáci predaj na domácom trhu analogickej krajiny, tak normálna hodnota bola vypočítaná prirátaním určitej sumy predajných, všeobecných a administratívnych nákladov a zisku k váženému priemeru výrobných nákladov podobného výrobku v súlade s článkom 2 ods. 3 základného nariadenia.
            
         
               (37)
            
            
               V súlade s článkom 2 ods. 6 základného nariadenia bola táto suma založená na skutočných údajoch týkajúcich sa výroby a predaja podobného výrobku pri bežnom obchodovaní výrobcom v analogickej krajine.
            
         3.2.   Určenie pravdepodobnej vývoznej ceny
   
   
               (38)
            
            
               Vzhľadom na nulovú spoluprácu čínskych vyvážajúcich výrobcov sa vývozné ceny museli určiť na základe dostupných skutočností v súlade s článkom 18 základného nariadenia.
            
         
               (39)
            
            
               Komisia analyzovala štatistické údaje Eurostatu. Množstvo výrobku dovezeného z Číny bolo však veľmi obmedzené, a preto sa ceny nepovažovali za reprezentatívne.
            
         
               (40)
            
            
               Komisia analyzovala čínske obchodné štatistiky. Tieto štatistiky klasifikovali príslušný výrobok podľa kódov HS, ktoré zahŕňali iné výrobky značne vyššej hodnoty, ako sú napríklad výrobky z nehrdzavejúcej ocele a oceľové laná. Komisia preto dospela k záveru, že čínske obchodné štatistiky sa nedajú použiť na určenie pravdepodobnej vývoznej ceny príslušného výrobku.
            
         
               (41)
            
            
               Komisia vybrala najväčšie krajiny určenia čínskych vývozov podľa kódov HS vrátane príslušného výrobku (Brazília, Japonsko, Malajzia, Južná Kórea, USA a Vietnam). Komisia ďalej skúmala, či dovozné štatistiky týchto krajín umožňujú identifikovať PSC drôty a splietané lanká ako príslušný výrobok a ukázať, že takéto PSC drôty a splietané lanká boli dovezené vo významných objemoch. Keďže len obchodné štatistiky niektorých z týchto krajín spĺňajú obidve kritériá, pravdepodobná vývozná cena bola určená na základe týchto obchodných štatistík dovozu z Číny.
            
         3.3.   Porovnanie
   
   
               (42)
            
            
               Porovnanie normálnej hodnoty a pravdepodobnej vývoznej ceny sa uskutočnilo na základe ceny FOB Čína.
            
         
               (43)
            
            
               V záujme zabezpečenia spravodlivého porovnania sa v súlade s článkom 2 ods. 10 základného nariadenia zohľadnili rozdiely, ktoré ovplyvňujú porovnateľnosť cien. V prípade potreby sa vykonali úpravy na základe rozdielov v nákladoch na prepravu, nákladoch na poistenie, nevratnej DPH, nákladoch na vývoz, rabatoch a zľavách.
            
         3.4.   Pravdepodobný dumping počas obdobia revízneho prešetrovania
   
   
               (44)
            
            
               Na základe uvedených súvislostí bolo pravdepodobné dumpingové rozpätie v zmysle článku 11 ods. 2 základného nariadenia stanovené na 27,2 %.
            
         4.   Vývoj vývozu v prípade zrušenia opatrení
   
   4.1.   Výrobná kapacita vyvážajúcich výrobcov
   
   
               (45)
            
            
               Vzhľadom na absenciu spolupráce čínskych vyvážajúcich výrobcov boli použité tieto zdroje:
               
                           —
                        
                        
                           informácie poskytnuté žiadateľom,
                        
                     
                           —
                        
                        
                           verejne dostupné publikácie,
                        
                     
                           —
                        
                        
                           informácie získané pri pôvodnom prešetrovaní.
                        
                     
         
               (46)
            
            
               O čínskom oceliarskom priemysle je známe, že je jednoznačne najväčší na svete. Podľa informácií, ktoré poskytol žiadateľ, predstavovala ročná produkcia Číny 2,5 až 3 milióny ton PSC drôtov a splietaných laniek v roku 2013. Odhadovaná kapacita bola 4 až 5 miliónov ton. Z tejto výroby 1 až 1,5 milióna ton bolo vyvezených do tretích krajín a 1 až 2 milióny ton boli predané na domácom trhu. Dovoz PSC drôtov a splietaných laniek do Číny bol zanedbateľný. Nevyužitá voľná výrobná kapacita v Číne (t. j. 1,5 až 2 milióny ton) je prinajmenej trikrát väčšia ako veľkosť trhu Únie.
            
         
               (47)
            
            
               Žiadateľ sám odhadol, že výrobná kapacita PSC drôtov a splietaných laniek v Číne výrazne prekročila úroveň 11 miliónov ton ročne. S domácim a vývozným predajom na úrovni medzi 6 až 7 miliónmi ton za rok by potom celková voľná kapacita prekročila 4 milióny ton.
            
         
               (48)
            
            
               V tejto súvislosti treba pripomenúť, že predtým než opatrenia boli uložené, sa dovoz z Číny v priebehu troch rokov zvýšil sedemnásobne na približne 87 000 ton (čo predstavuje 8,2 % spotreby počas pôvodného prešetrovania, ale 17 % spotreby na trhu Únie počas obdobia revízneho prešetrovania).
            
         
               (49)
            
            
               V prípade zrušenia opatrení preto hrozí značné riziko, že čínski vyvážajúci výrobcovia budú predávať značné množstvo PSC drôtov a splietaných laniek na trhu Únie.
            
         4.2.   Atraktívnosť trhu Únie
   
   
               (50)
            
            
               Vzhľadom na absenciu spolupráce čínskych vyvážajúcich výrobcov vychádzajú zistenia z dostupných skutočností. Hodnotenie rizika odklonu obchodu a jeho presmerovania na trh Únie v prípade zrušenia opatrení vychádza z verejne dostupných zdrojov.
            
         
               (51)
            
            
               Trh Únie je veľký a počas obdobia revízneho prešetrovania dosahoval úroveň 365 miliónov EUR. Navyše, toto prešetrovanie stanovilo podhodnotenie čínskeho vývozu do tretích krajín uvedených v odôvodnení 41 v porovnaní s priemernými predajnými cenami výrobného odvetvia Únie na 47 %. Tieto cenové rozdiely jednoznačne poukazujú na atraktívnosť trhu Únie a cenovú konkurencieschopnosť čínskeho výrobného odvetvia v prípade zrušenia opatrení.
            
         
               (52)
            
            
               V nadväznosti na zverejnenie zainteresované strany poskytli údaje, ktoré – okrem cien na trhu Únie – svedčia o jeho atraktívnosti. Patria sem:
               
                           —
                        
                        
                           transparentné a predvídateľné postupy verejného obstarávania,
                        
                     
                           —
                        
                        
                           výhodné platobné podmienky,
                        
                     
                           —
                        
                        
                           veľkoodberatelia spotrebujúci veľké množstva PSC drôtov a splietaných laniek,
                        
                     
                           —
                        
                        
                           zotavenie v stavebníctve v niektorých členských štátoch.
                        
                     Toto ukazuje, že cena nie je jediným dôvodom, že Únia je atraktívnym trhom pre čínskych vývozcov.
            
         
               (53)
            
            
               Vzhľadom na uvedené súvislosti Komisia dospela k záveru, že v prípade zrušenia opatrení hrozí značné riziko presmerovania obchodu z menej atraktívnych tretích krajín na trh Únie.
            
         5.   Záver o pravdepodobnosti opätovného výskytu dumpingu
   
   
               (54)
            
            
               Dostupná voľná kapacita v Číne a atraktívnosť trhu Únie vedú k záveru, že existuje riziko zásadného zvýšenia čínskeho dumpingového vývozu príslušného výrobku v prípade, že by platnosť opatrení uplynula.
            
         D.   VYMEDZENIE POJMU „VÝROBNÉ ODVETVIE ÚNIE“
   
   
               (55)
            
            
               Podobný výrobok vyrábalo počas posudzovaného obdobia 21 výrobcov z Únie. Týchto 21 spoločností predstavuje „výrobné odvetvie Únie“ v zmysle článku 4 ods. 1 základného nariadenia.
            
         E.   SITUÁCIA NA TRHU ÚNIE
   
   1.   Spotreba v Únii
   
   
               (56)
            
            
               Komisia stanovila spotrebu v Únii tak, že predaj výrobného odvetvia Únie na trhu Únie prirátala k dovozu z Číny a iných tretích krajín, pričom využila údaje Eurostatu na úrovni kódu TARIC (integrovaný sadzobník Európskej únie).
            
         
               (57)
            
            
               Na základe toho sa spotreba v Únii vyvíjala takto:
               
                  Tabuľka 1
               
               
                  Spotreba Únie
               
               
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Celková spotreba v Únii (v tonách)
                        
                        
                           564 973
                        
                        
                           561 342
                        
                        
                           504 591
                        
                        
                           508 226
                        
                        
                           497 708
                        
                     
                           
                              Index
                           
                        
                        
                           
                              100
                           
                        
                        
                           
                              99
                           
                        
                        
                           
                              89
                           
                        
                        
                           
                              90
                           
                        
                        
                           
                              88
                           
                        
                     
                           
                              Zdroj: Eurostat a vyplnené dotazníky.
                        
                     
         
               (58)
            
            
               Spotreba v Únii sa v priebehu posudzovaného obdobia znížila o 12 %. K tomuto poklesu dopytu došlo hlavne v rokoch 2011 – 2012 a odráža všeobecný trend v odvetví stavebníctva v dôsledku finančnej krízy.
            
         2.   Dovoz z príslušnej krajiny
   
   2.1.   Objem a trhový podiel dovozu z príslušnej krajiny
   
   
               (59)
            
            
               Objem a trhový podiel dovozu z Číny boli stanovené na základe údajov Eurostatu.
            
         
               (60)
            
            
               Objem dovozu z príslušnej krajiny do Únie a trhový podiel sa vyvíjali takto:
               
                  Tabuľka 2
               
               
                  Objem dovozu a podiel Číny na trhu
               
               
                           Krajina
                        
                        
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Čína
                        
                        
                           Objem (v tonách)
                        
                        
                           676
                        
                        
                           5
                        
                        
                           503
                        
                        
                           76
                        
                        
                           99
                        
                     
                           
                              Index
                           
                        
                        
                           
                              100
                           
                        
                        
                           
                              1
                           
                        
                        
                           
                              74
                           
                        
                        
                           
                              11
                           
                        
                        
                           
                              15
                           
                        
                     
                           Trhový podiel
                        
                        
                           0,1 %
                        
                        
                           0,0 %
                        
                        
                           0,1 %
                        
                        
                           0,0 %
                        
                        
                           0,0 %
                        
                     
                           
                              Zdroj: Eurostat (TARIC).
                        
                     
         
               (61)
            
            
               Uloženie antidumpingových opatrení takmer zastavilo čínsky dovoz. Počas posudzovaného obdobia bol dovoz z Číny veľmi nízky. Klesol zo 676 ton v roku 2010 (0,1 % trhu Únie) na 99 ton počas obdobia revízneho prešetrovania.
            
         2.2.   Ceny dovozu z príslušnej krajiny
   
   
               (62)
            
            
               Na vyvodenie nezvratných záverov nemožno použiť obmedzený objem predaja príslušného výrobku z Číny do Únie počas obdobia revízneho prešetrovania.
            
         
               (63)
            
            
               Keďže nebolo možné použiť čínske obchodné štatistiky týkajúce sa čínskeho vývozu na iné trhy (pozri odôvodnenie 40), bola pravdepodobná vývozná cena stanovená na základe obchodných štatistík určitých tretích krajín o dovoze PSC drôtov a splietaných laniek z Číny (pozri odôvodnenie 41).
            
         
               (64)
            
            
               Porovnali sa ceny podobného výrobku vyrobeného a predaného výrobným odvetvím Únie s cenami PSC drôtov a splietaných laniek vyrobených v Číne a predaných do niektorých tretích krajín, upravených na úroveň CIF na hranici Únie.
            
         
               (65)
            
            
               Porovnanie cien ukázalo významnú pravdepodobnosť, že rozpätie cenového podhodnotenia je na úrovni 47 %.
            
         3.   Dovoz z iných tretích krajín, ktoré nepodliehajú opatreniam
   
   
               (66)
            
            
               Objem, podiel na trhu a ceny dovozu z iných tretích krajín sa vyvíjali takto:
               
                  Tabuľka 3
               
               
                  Objem dovozu a trhový podiel z iných tretích krajín
               
               
                           Krajina
                        
                        
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Thajsko
                        
                        
                           Objem (v tonách)
                        
                        
                           11 454
                        
                        
                           12 889
                        
                        
                           11 371
                        
                        
                           8 061
                        
                        
                           6 416
                        
                     
                           
                              Index
                           
                        
                        
                           
                              100
                           
                        
                        
                           
                              113
                           
                        
                        
                           
                              99
                           
                        
                        
                           
                              70
                           
                        
                        
                           
                              56
                           
                        
                     
                           Trhový podiel
                        
                        
                           2,0 %
                        
                        
                           2,3 %
                        
                        
                           2,3 %
                        
                        
                           1,6 %
                        
                        
                           1,3 %
                        
                     
                           Južná Afrika
                        
                        
                           Objem (v tonách)
                        
                        
                           1 681
                        
                        
                           561
                        
                        
                           1 727
                        
                        
                           6 682
                        
                        
                           6 463
                        
                     
                           
                              Index
                           
                        
                        
                           
                              100
                           
                        
                        
                           
                              33
                           
                        
                        
                           
                              103
                           
                        
                        
                           
                              397
                           
                        
                        
                           
                              384
                           
                        
                     
                           Trhový podiel
                        
                        
                           0,3 %
                        
                        
                           0,1 %
                        
                        
                           0,3 %
                        
                        
                           1,3 %
                        
                        
                           1,3 %
                        
                     
                           Iné
                        
                        
                           Objem (v tonách)
                        
                        
                           12 981
                        
                        
                           15 867
                        
                        
                           16 690
                        
                        
                           12 036
                        
                        
                           10 911
                        
                     
                           
                              Index
                           
                        
                        
                           
                              100
                           
                        
                        
                           
                              122
                           
                        
                        
                           
                              129
                           
                        
                        
                           
                              93
                           
                        
                        
                           
                              84
                           
                        
                     
                           Trhový podiel
                        
                        
                           2,3 %
                        
                        
                           2,8 %
                        
                        
                           3,3 %
                        
                        
                           2,4 %
                        
                        
                           2,2 %
                        
                     
                           Všetky tretie krajiny (okrem Číny)
                        
                        
                           Objem (v tonách)
                        
                        
                           26 112
                        
                        
                           29 316
                        
                        
                           29 788
                        
                        
                           26 779
                        
                        
                           23 790
                        
                     
                           
                              Index
                           
                        
                        
                           
                              100
                           
                        
                        
                           
                              112
                           
                        
                        
                           
                              114
                           
                        
                        
                           
                              103
                           
                        
                        
                           
                              91
                           
                        
                     
                           Trhový podiel
                        
                        
                           4,6 %
                        
                        
                           5,2 %
                        
                        
                           5,9 %
                        
                        
                           5,3 %
                        
                        
                           4,8 %
                        
                     
                           
                              Zdroj: Eurostat (TARIC).
                        
                     
         
               (67)
            
            
               Dovoz z tretích krajín s výnimkou Číny si počas posudzovaného obdobia udržiaval pomerne stabilný podiel na trhu v rozpätí 4,6 % až 5,9 %. Viac ako polovica tohto dovozu pochádzala z Thajska a Južnej Afriky. Medzi iné vyvážajúce krajiny patrili India, Rusko a Ukrajina.
            
         4.   Hospodárska situácia výrobného odvetvia Únie
   
   
               (68)
            
            
               V súlade s článkom 3 ods. 5 základného nariadenia Komisia preskúmala všetky hospodárske faktory a ukazovatele, ktoré majú vplyv na stav výrobného odvetvia Únie.
            
         4.1.   Makroekonomické ukazovatele
   
   4.1.1.   Výroba, výrobná kapacita a využitie kapacity
   
               (69)
            
            
               Celková výroba v Únii, výrobná kapacita a využitie kapacity sa v posudzovanom období vyvíjali takto:
               
                  Tabuľka 4
               
               
                  Výroba, výrobná kapacita a využitie kapacity
               
               
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Objem výroby (v tonách)
                        
                        
                           687 576
                        
                        
                           657 933
                        
                        
                           609 099
                        
                        
                           615 466
                        
                        
                           602 692
                        
                     
                           
                              Index
                           
                        
                        
                           
                              100
                           
                        
                        
                           
                              96
                           
                        
                        
                           
                              89
                           
                        
                        
                           
                              90
                           
                        
                        
                           
                              88
                           
                        
                     
                           Výrobná kapacita
                        
                        
                           1 047 810
                        
                        
                           1 043 810
                        
                        
                           922 270
                        
                        
                           934 170
                        
                        
                           858 170
                        
                     
                           
                              Index
                           
                        
                        
                           
                              100
                           
                        
                        
                           
                              100
                           
                        
                        
                           
                              88
                           
                        
                        
                           
                              89
                           
                        
                        
                           
                              82
                           
                        
                     
                           Využitie kapacity
                        
                        
                           66 %
                        
                        
                           63 %
                        
                        
                           66 %
                        
                        
                           66 %
                        
                        
                           70 %
                        
                     
                           
                              Index
                           
                        
                        
                           
                              100
                           
                        
                        
                           
                              96
                           
                        
                        
                           
                              101
                           
                        
                        
                           
                              100
                           
                        
                        
                           
                              107
                           
                        
                     
                           
                              Zdroj: Odpovede (všetkých výrobcov) na dotazník.
                        
                     
         
               (70)
            
            
               Výroba v Únii sa v priebehu posudzovaného obdobia znížila o 12 %. Výroba verne kopírovala vývoj spotreby príslušného výrobku na trhu Únie vzhľadom na stabilitu trhového podielu výrobného odvetvia Únie.
            
         
               (71)
            
            
               Výrobné odvetvie Únie reagovalo na tento pokles objemu výroby tým, že vynakladalo značné úsilie na reštrukturalizáciu. Reštrukturalizácia viedla k 18 % zníženiu výrobnej kapacity počas posudzovaného obdobia, čo je viac ako zníženie dopytu.
            
         
               (72)
            
            
               V dôsledku toho sa počas posudzovaného obdobia využitie kapacity zlepšilo zo 66 % na 70 %. Napriek tomu je to naďalej pod optimálnou úrovňou, čo svedčí o tom, že nadmerná kapacita výrobného odvetvia Únie pretrváva.
            
         4.1.2.   Objem predaja a podiel na trhu
   
               (73)
            
            
               Objem predaja a podiel na trhu Únie výrobného odvetvia Únie sa v posudzovanom období vyvíjali takto:
               
                  Tabuľka 5
               
               
                  Objem predaja a podiel na trhu
               
               
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Objem predaja na trhu Únie (v tonách)
                        
                        
                           538 185
                        
                        
                           532 021
                        
                        
                           474 300
                        
                        
                           481 370
                        
                        
                           473 819
                        
                     
                           
                              Index
                           
                        
                        
                           
                              100
                           
                        
                        
                           
                              99
                           
                        
                        
                           
                              88
                           
                        
                        
                           
                              89
                           
                        
                        
                           
                              88
                           
                        
                     
                           Trhový podiel
                        
                        
                           95,3 %
                        
                        
                           94,8 %
                        
                        
                           94,0 %
                        
                        
                           94,7 %
                        
                        
                           95,2 %
                        
                     
                           
                              Index
                           
                        
                        
                           
                              100
                           
                        
                        
                           
                              99
                           
                        
                        
                           
                              99
                           
                        
                        
                           
                              99
                           
                        
                        
                           
                              100
                           
                        
                     
                           
                              Zdroj: Odpovede (všetkých výrobcov) na dotazník.
                        
                     
         
               (74)
            
            
               Objem predaja podobného výrobku výrobného odvetvia Únie klesol v posudzovanom období o 12 % podobne ako vývoj spotreby v Únii.
            
         
               (75)
            
            
               Podiel výrobného odvetvia Únie na trhu zostal aj v posudzovanom období celkovo stabilný. Priemerná cena výrobného odvetvia Únie bola o 10 % nižšia ako priemerná cena dovozu z tretích krajín v posledných troch rokoch posudzovaného obdobia a približne rovnaká ako v období predtým.
            
         4.1.3.   Rast
   
               (76)
            
            
               Objem predaja výrobného odvetvia Únie klesol v rovnakej miere ako spotreba Únie, čo sa prejavilo na stabilnom podiele na trhu na úrovni 95,2 %.
            
         4.1.4.   Zamestnanosť a produktivita
   
               (77)
            
            
               Zamestnanosť a produktivita sa počas posudzovaného obdobia vyvíjali takto:
               
                  Tabuľka 6
               
               
                  Zamestnanosť a produktivita
               
               
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Počet zamestnancov
                        
                        
                           1 580
                        
                        
                           1 544
                        
                        
                           1 435
                        
                        
                           1 405
                        
                        
                           1 267
                        
                     
                           
                              Index
                           
                        
                        
                           
                              100
                           
                        
                        
                           
                              98
                           
                        
                        
                           
                              91
                           
                        
                        
                           
                              89
                           
                        
                        
                           
                              80
                           
                        
                     
                           Produktivita (tona/zamestnanca)
                        
                        
                           435
                        
                        
                           426
                        
                        
                           424
                        
                        
                           438
                        
                        
                           476
                        
                     
                           
                              Index
                           
                        
                        
                           
                              100
                           
                        
                        
                           
                              98
                           
                        
                        
                           
                              98
                           
                        
                        
                           
                              101
                           
                        
                        
                           
                              109
                           
                        
                     
                           
                              Zdroj: Odpovede (všetkých výrobcov) na dotazník.
                        
                     
         
               (78)
            
            
               V dôsledku reštrukturalizácie sa zamestnanosť výrobného odvetvia Únie počas posudzovaného obdobia výrazne znížila: z 1 580 zamestnancov v roku 2010 na 1 267 zamestnancov počas obdobia revízneho prešetrovania.
            
         
               (79)
            
            
               Produktivita v posudzovanom období vzrástla o 9 %. Dôvodom bol rýchlejší pokles zamestnanosti ako výroby v Únii.
            
         4.2.   Mikroekonomické ukazovatele
   
   4.2.1.   Ceny a faktory ovplyvňujúce ceny
   
               (80)
            
            
               Priemerné predajné ceny výrobného odvetvia Únie účtované neprepojeným zákazníkom v Únii sa v posudzovanom období vyvíjali takto:
               
                  Tabuľka 7
               
               
                  Priemerné predajné ceny v Únii
               
               
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Priemerná jednotková predajná cena v Únii (EUR/tona)
                        
                        
                           767
                        
                        
                           822
                        
                        
                           782
                        
                        
                           741
                        
                        
                           726
                        
                     
                           
                              Index
                           
                        
                        
                           
                              100
                           
                        
                        
                           
                              107
                           
                        
                        
                           
                              102
                           
                        
                        
                           
                              97
                           
                        
                        
                           
                              95
                           
                        
                     
                           Jednotkové výrobné náklady (EUR/tona)
                        
                        
                           784
                        
                        
                           834
                        
                        
                           789
                        
                        
                           741
                        
                        
                           726
                        
                     
                           
                              Index
                           
                        
                        
                           
                              100
                           
                        
                        
                           
                              106
                           
                        
                        
                           
                              101
                           
                        
                        
                           
                              95
                           
                        
                        
                           
                              93
                           
                        
                     
                           
                              Zdroj: Odpovede (výrobcov zaradených do vzorky) na dotazník.
                        
                     
         
               (81)
            
            
               Priemerná jednotková predajná cena výrobného odvetvia Únie účtovaná neprepojeným zákazníkom v Únii sa počas posudzovaného obdobia znížila o 5 %. Zvýšenie v rokoch 2010 a 2011 a následné zníženie v nasledujúcom roku odráža predovšetkým nárast nákladov na suroviny. Pokles ceny, ktorý nasledoval, viac súvisí s cenovým tlakom vyplývajúcim z kombinovaného pôsobenia poklesu spotreby v Únii a nadmernej kapacity výrobného odvetvia Únie.
            
         
               (82)
            
            
               Jednotkové výrobné náklady sa počas posudzovaného obdobia znížili o 7 %. Ako už bolo uvedené, nárast zaznamenaný v prvých dvoch rokoch vyplynul zo zvýšenia nákladov na suroviny. Vzhľadom na značné úsilie na reštrukturalizáciu, zlepšenie využitia kapacity a zvýšenie produktivity sa odvetviu podarilo dosiahnuť rovnováhu medzi výrobnými nákladmi a priemernou predajnou cenou počas obdobia revízneho prešetrovania.
            
         4.2.2.   Náklady práce
   
               (83)
            
            
               Priemerné náklady práce výrobného odvetvia Únie sa počas posudzovaného obdobia vyvíjali takto:
               
                  Tabuľka 8
               
               
                  Priemerné náklady práce na zamestnanca
               
               
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Priemerná mzda na zamestnanca (v EUR)
                        
                        
                           41 351
                        
                        
                           43 035
                        
                        
                           44 440
                        
                        
                           43 429
                        
                        
                           43 942
                        
                     
                           
                              Index
                           
                        
                        
                           
                              100
                           
                        
                        
                           
                              104
                           
                        
                        
                           
                              107
                           
                        
                        
                           
                              105
                           
                        
                        
                           
                              106
                           
                        
                     
                           
                              Zdroj: Odpovede (výrobcov zaradených do vzorky) na dotazník.
                        
                     
         
               (84)
            
            
               Priemerné náklady práce na zamestnanca sa zvýšili o 6 %. Ak odhliadneme od vplyvu inflácie, je to najmä v dôsledku koncentrácie strát pracovných miest do krajín s nízkymi mzdovými nákladmi a úsilia vynaloženého na zlepšenie produktivity.
            
         4.2.3.   Zásoby
   
               (85)
            
            
               Úroveň zásob výrobného odvetvia Únie sa počas posudzovaného obdobia vyvíjala takto:
               
                  Tabuľka 9
               
               
                  Zásoby
               
               
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Konečný stav zásob (v tonách)
                        
                        
                           16 885
                        
                        
                           15 314
                        
                        
                           17 596
                        
                        
                           16 073
                        
                        
                           17 352
                        
                     
                           
                              Index
                           
                        
                        
                           
                              100
                           
                        
                        
                           
                              91
                           
                        
                        
                           
                              115
                           
                        
                        
                           
                              91
                           
                        
                        
                           
                              108
                           
                        
                     
                           Konečné zásoby ako percentuálny podiel výroby
                        
                        
                           2,5 %
                        
                        
                           2,3 %
                        
                        
                           2,9 %
                        
                        
                           2,6 %
                        
                        
                           2,9 %
                        
                     
                           
                              Index
                           
                        
                        
                           
                              100
                           
                        
                        
                           
                              95
                           
                        
                        
                           
                              118
                           
                        
                        
                           
                              106
                           
                        
                        
                           
                              117
                           
                        
                     
                           
                              Zdroj: Odpovede (výrobcov zaradených do vzorky) na dotazník.
                        
                     
         
               (86)
            
            
               Konečný stav zásob sa počas posudzovaného obdobia zvýšil celkovo o 8 %. Konečný stav zásob ako percentuálny podiel výroby však zostal na stabilnom a nízkom percentuálnom podiele výroby Únie.
            
         4.2.4.   Ziskovosť, peňažný tok, investície, návratnosť investícií a schopnosť získať kapitál
   
               (87)
            
            
               Ziskovosť, peňažný tok, investície a návratnosť investícií výrobného odvetvia Únie sa počas posudzovaného obdobia vyvíjali takto:
               
                  Tabuľka 10
               
               
                  Ziskovosť, peňažný tok, investície a návratnosť investícií
               
               
                            
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           ORP
                        
                     
                           Ziskovosť predajov v Únii určených neprepojeným zákazníkom (v % z obratu z predaja)
                        
                        
                           – 3,2 %
                        
                        
                           – 2,7 %
                        
                        
                           – 1,5 %
                        
                        
                           – 0,8 %
                        
                        
                           – 0,5 %
                        
                     
                           
                              Index
                           
                        
                        
                           
                              100
                           
                        
                        
                           
                              116
                           
                        
                        
                           
                              153
                           
                        
                        
                           
                              174
                           
                        
                        
                           
                              183
                           
                        
                     
                           Peňažný tok (v EUR)
                        
                        
                           – 3,1 %
                        
                        
                           – 1,3 %
                        
                        
                           0,3 %
                        
                        
                           1,5 %
                        
                        
                           0,6 %
                        
                     
                           
                              Index
                           
                        
                        
                           
                              100
                           
                        
                        
                           
                              158
                           
                        
                        
                           
                              211
                           
                        
                        
                           
                              248
                           
                        
                        
                           
                              221
                           
                        
                     
                           Investície (v EUR)
                        
                        
                           3 204 173
                        
                        
                           1 851 350
                        
                        
                           1 300 200
                        
                        
                           1 464 117
                        
                        
                           1 673 643
                        
                     
                           
                              Index
                           
                        
                        
                           
                              100
                           
                        
                        
                           
                              58
                           
                        
                        
                           
                              41
                           
                        
                        
                           
                              46
                           
                        
                        
                           
                              52
                           
                        
                     
                           Návratnosť investícií
                        
                        
                           – 13 %
                        
                        
                           – 16 %
                        
                        
                           – 9 %
                        
                        
                           – 8 %
                        
                        
                           – 6 %
                        
                     
                           
                              Index
                           
                        
                        
                           
                              100
                           
                        
                        
                           
                              82
                           
                        
                        
                           
                              130
                           
                        
                        
                           
                              141
                           
                        
                        
                           
                              153
                           
                        
                     
                           
                              Zdroj: Odpovede (výrobcov zaradených do vzorky) na dotazník.
                        
                     
         
               (88)
            
            
               Komisia ustanovila ziskovosť výrobného odvetvia Únie pomocou čistého zisku pred zdanením z predaja podobného výrobku neprepojeným zákazníkom v Únii, vyjadreného ako percentuálny podiel obratu tohto predaja. Celková ziskovosť výrobcov zaradených do vzorky sa zlepšila počas posudzovaného obdobia z veľmi nízkeho základu – 3,2 % a dosiahla počas obdobia revízneho prešetrovania prah rentability.
            
         
               (89)
            
            
               Čistý peňažný tok predstavuje schopnosť výrobného odvetvia Únie financovať svoju činnosť. Čistý peňažný tok vykazoval rovnaký trend ako ziskovosť, teda nepretržité zlepšovanie počas posudzovaného obdobia. K výraznému zlepšeniu pritom došlo v posledných troch obdobiach pred obdobím revízneho prešetrovania.
            
         
               (90)
            
            
               Investície sa počas posudzovaného obdobia znížili o 48 %. Išlo najmä o investície potrebné na údržbu.
            
         
               (91)
            
            
               Rovnako ako v prípade zvyšných finančných ukazovateľov aj návratnosť investícií z výroby a predaja podobného výrobku bola záporná; od roku 2011 sa však zlepšila. Rozdiel v percentuálnom vyjadrení v prípade zvyšných finančných ukazovateľov vyjadruje menšiu kapitálovú náročnosť výrobného odvetvia Únie a pokles čistých aktív z dôvodu obmedzenej úrovne investícií.
            
         
               (92)
            
            
               V hospodárskych súvislostiach poznamenaných obmedzeným prístupom k finančným prostriedkom, najmä pre odvetvia súvisiace s odvetvím stavebníctva, a berúc do úvahy finančnú situáciu tohto výrobného odvetvia Únie, jeho schopnosť získať nový kapitál bola mimoriadne obmedzená.
            
         4.2.5.   Rozsah dumpingového rozpätia
   
               (93)
            
            
               Prešetrovaním sa stanovila pravdepodobnosť opakovaného výskytu dumpingu pri značnom rozpätí. Preto rozsah nemožno považovať za zanedbateľný.
            
         4.2.6.   Zotavenie z dumpingu v minulosti
   
               (94)
            
            
               Z makroekonomických ukazovateľov, ktoré už boli preskúmané, vyplýva, že hoci sa pomocou antidumpingových opatrení čiastočne dosiahol zamýšľaný výsledok z hľadiska odstránenia ujmy, ktorú utrpeli výrobcovia z Únie, výrobné odvetvie sa stále nachádza vo veľmi neistej a zraniteľnej situácii. Objem výroby klesol počas posudzovaného obdobia o 12 %, objem predaja neprepojeným zákazníkom v EÚ klesol o 12 % a zamestnanosť sa znížila o 20 %. Počas posudzovaného obdobia bolo výrobné odvetvie Únie stratové. Preto nemohlo dôjsť k úplnému zotaveniu z predchádzajúceho dumpingu. Komisia sa domnieva, že výrobné odvetvie Únie zostáva naďalej veľmi zraniteľné voči poškodzujúcemu vplyvu akéhokoľvek dumpingového dovozu na trh Únie.
            
         5.   Záver o ujme
   
   
               (95)
            
            
               Hlavné ukazovatele ujmy ukázali negatívny trend súvisiaci s vplyvom krízy v odvetví stavebníctva. Spotreba, objem výroby a predaj klesli o 12 % počas posudzovaného obdobia.
            
         
               (96)
            
            
               Tieto opatrenia však boli účinnou pomocou odvetviu Únie v jeho úsilí prekonať túto krízu a podniknúť významné úsilie na reštrukturalizáciu prostredníctvom zníženia výrobnej kapacity a počtu pracovných síl.
            
         
               (97)
            
            
               Náznaky zlepšenia sa objavili v posledných rokoch posudzovaného obdobia, keď bolo možné pozorovať zvýšenie produktivity a nárast využitia kapacity. Navyše, výrobné náklady sa takmer priblížili k priemernej predajnej cene.
            
         
               (98)
            
            
               Napriek tomu zostáva situácia výrobného odvetvia Únie naďalej krehká. Aj keď sa väčšina finančných ukazovateľov zlepšila, tieto však nedosiahli udržateľnú úroveň. Spotreba a ceny zostávajú na nízkej úrovni a existujú náznaky pretrvávajúcej nadmernej kapacity v Únii.
            
         
               (99)
            
            
               Pomocou antidumpingových opatrení sa čiastočne dosiahol cieľ, pokiaľ ide o odstránenie ujmy, ktorú utrpelo výrobné odvetvie Únie v dôsledku dumpingového dovozu z Číny. Aj keď finančné ukazovatele, ako sú ziskovosť a návratnosť investícií, sa počas posudzovaného obdobia zlepšili, ešte stále zostávajú negatívne. Peňažný tok sa tiež zlepšil a stal sa mierne pozitívny. Je preto jasné, že výrobné odvetvie Únie sa ešte úplne nezotavilo z vplyvu minulého dumpingu a že sa stále nachádza v neistej situácii, a preto je veľmi zraniteľné voči opakovanému výskytu dumpingového dovozu.
            
         
               (100)
            
            
               Hoci sa neistá situácia výrobného odvetvia Únie považovala za značnú ujmu, nemožno to pripísať dovozu z Číny, ktorého trhový podiel na trhu Únie predstavuje menej ako 1 %. Pri absencii cenového tlaku z Číny bolo výrobné odvetvie Únie schopné udržať podiel na trhu a znížiť straty.
            
         F.   PRAVDEPODOBNOSŤ OPÄTOVNÉHO VÝSKYTU UJMY
   
   1.   Predbežná poznámka
   
   
               (101)
            
            
               Situácia vo výrobnom odvetví Únie sa zlepšila, zostáva však naďalej krehká. Počas celého posudzovaného obdobia bol objem čínskeho dovozu zanedbateľný. Zároveň sa prešetrovaním zistilo, ako sa uvádza v odôvodneniach 20 až 54, že existuje pravdepodobnosť opätovného výskytu dumpingu, ak by platnosť opatrení uplynula.
            
         2.   Vplyv predpokladaného objemu dovozu z Číny a cenové dôsledky v prípade zrušenia opatrení
   
   
               (102)
            
            
               V súlade s článkom 11 ods. 2 základného nariadenia Komisia analyzovala potenciálny vplyv čínskeho dovozu na trh Únie a na výrobné odvetvie Únie s cieľom posúdiť pravdepodobnosť opakovaného výskytu ujmy v prípade, že by sa nechala uplynúť platnosť opatrení.
            
         
               (103)
            
            
               Analýza sa zamerala na nevyužitú kapacitu čínskych vyvážajúcich výrobcov a ich cenové správanie pri vývoze do iných krajín.
            
         
               (104)
            
            
               Ako sa uvádza v odôvodnení 46, celková voľná kapacita výroby PSC drôtov a splietaných laniek v Číne sa odhaduje na približne 1,7 milióna ton v roku 2013. Tento objem výrazne prevyšuje celkovú spotrebu Únie počas toho istého obdobia.
            
         
               (105)
            
            
               Odôvodnene možno vyvodiť záver, že v prípade zrušenia opatrení by bola aspoň časť tejto nevyužitej kapacity s najväčšou pravdepodobnosťou presmerovaná na trh Únie.
            
         
               (106)
            
            
               V tejto súvislosti treba pripomenúť, ako je uvedené v odôvodnení 48, že predtým, než boli uložené opatrenia, ktoré sú v súčasnosti platné, sa dovoz z Číny v priebehu troch rokov zvýšil sedemnásobne na približne 87 000 ton, čo predstavuje 8,2 % spotreby počas pôvodného prešetrovania alebo 17 % súčasnej spotreby na trhu Únie. To dokazuje schopnosť čínskeho dovozu rýchlo preniknúť na trh Únie, pokiaľ by sa neprijali opatrenia.
            
         
               (107)
            
            
               Ako už bolo uvedené v odôvodnení 65, čínske dovozné ceny bez antidumpingových ciel by pravdepodobne podstatnou mierou znížili predajné ceny výrobného odvetvia Únie (47 %). Toto veľmi pravdepodobné rozpätie podhodnotenia zakladajúce sa na porovnaní cien čínskeho vývozu do tretích krajín a cien výrobného odvetvia Únie zvyšuje pre čínsky vývoz príťažlivosť trhu Únie v porovnaní s trhmi iných tretích krajín. Ak by sa vskutku nechala uplynúť platnosť opatrení, čínski vyvážajúci výrobcovia by mohli vyvážať do Únie za vyššie ceny, ako sú ceny do tretích krajín, pričom by tieto boli ešte stále cenovo podhodnotené voči cenám výrobného odvetvia Únie.
            
         
               (108)
            
            
               Na tomto základe Komisia dospela k záveru, že v prípade neexistencie opatrení by čínski vyvážajúci výrobcovia zvýšili cenový tlak a svoj podiel na trhu Únie, a tým by spôsobili výrobnému odvetviu Únie značnú ujmu.
            
         3.   Záver
   
   
               (109)
            
            
               Vzhľadom na zistenia prešetrovania, t. j. odhadovanú nevyužitú kapacitu čínskych vyvážajúcich výrobcov a očakávané cenové úrovne čínskych dovozov, sa dospelo k záveru, že zrušenie opatrení by s najväčšou pravdepodobnosťou viedlo k opakovanému výskytu ujmy a by ďalej zhoršilo krehkú situáciu výrobného odvetvia Únie vzhľadom na pravdepodobný nárast čínskeho dovozu za dumpingové ceny, ktoré by podhodnocovali predajné ceny výrobného odvetvia Únie.
            
         G.   ZÁUJEM ÚNIE
   
   
               (110)
            
            
               V súlade s článkom 21 základného nariadenia Komisia skúmala, či by zachovanie existujúcich antidumpingových opatrení voči Číne bolo proti záujmu Únie ako celku. Stanovenie záujmu Únie sa zakladalo na zhodnotení všetkých rôznych príslušných záujmov vrátane záujmov výrobného odvetvia Únie, dovozcov, dodávateľov a používateľov.
            
         
               (111)
            
            
               Všetky zainteresované strany dostali možnosť vyjadriť svoje stanoviská podľa článku 21 ods. 2 základného nariadenia.
            
         
               (112)
            
            
               Na tomto základe Komisia skúmala, či napriek záverom o pravdepodobnosti opätovného výskytu dumpingu a ujmy existujú nevyvrátiteľné dôvody, ktoré by viedli k záveru, že zachovanie existujúcich opatrení nie je v záujme Únie.
            
         1.   Záujem výrobného odvetvia Únie
   
   
               (113)
            
            
               Prešetrovaním sa zistilo, že existuje pravdepodobnosť opakovaného výskytu značnej ujmy, ak by sa umožnilo uplynutie platnosti opatrení.
            
         
               (114)
            
            
               Ak by sa opatrenia zachovali, možno očakávať, že výrobné odvetvie Únie bude schopné v plnej miere reštrukturalizovať a prípadne zvýšiť ziskovosť.
            
         
               (115)
            
            
               Komisia preto dospela k záveru, že zachovanie platných opatrení voči Číne by bolo v záujme výrobného odvetvia Únie.
            
         2.   Záujem dovozcov/obchodníkov
   
   
               (116)
            
            
               Nijaký dovozca/obchodník sa neprihlásil po uverejnení oznámenia o začatí preskúmania.
            
         
               (117)
            
            
               Hoci nemožno vylúčiť, že uloženie opatrení malo negatívny vplyv na ich činnosť, dovozcovia nie sú závislí od Číny a môžu dovážať PSC drôty a splietané lanká z iných dodávateľských krajín ako napríklad z Thajska alebo Južnej Afriky.
            
         3.   Záujem dodávateľov
   
   
               (118)
            
            
               Traja dodávatelia vyjadrili podporu opatreniam. Dvaja z nich boli výrobcovia valcovaného drôtu a prepojení so žiadateľom. Tretia spoločnosť dodávala mazivá a chemické látky na ťahanie pre výrobné odvetvie Únie.
            
         
               (119)
            
            
               Valcovaný drôt predávaný výrobnému odvetviu Únie predstavuje malý podiel obratu tohto odvetvia. Preto sa neočakáva, že zrušenie opatrení by malo významný vplyv na dodávateľov. Jednako je v záujme výrobcov valcovaného drôtu zachovať opatrenia.
            
         4.   Záujem používateľov
   
   
               (120)
            
            
               Dvanásť používateľov sa prihlásilo v tomto prešetrovaní s cieľom vyjadriť svoju podporu opatreniam vrátane jednej spoločnosti s veľkým objemom nákupu podobného výrobku.
            
         
               (121)
            
            
               Nijaký užívateľ nevyplnil dotazník kompletne. Pôvodným prešetrovaním sa však zistilo, že PSC drôty a splietané lanká predstavovali 5 % ich výrobných nákladov a menej ako 1 % výrobných nákladov ich konečných zákazníkov.
            
         
               (122)
            
            
               V prípade neexistencie opatrení voči iným krajinám než voči Číne používatelia majú prístup k alternatívnym zdrojom dodávok. Najväčší výrobcovia v Únii majú okrem toho podobné trhové podiely, čím sa udržiava vysoká úroveň vnútornej konkurencie.
            
         
               (123)
            
            
               Používatelia, ktorí sa prihlásili, vyjadrili obavu, že zrušenie opatrení by malo destabilizujúci vplyv na výrobné odvetvie Únie, a preto by zasiahlo spoľahlivosť ich dodávateľského reťazca. Bezpečnosť dodávok je pre nich dôležitejšia ako prípadné úspory nákladov.
            
         5.   Záver o záujme Únie
   
   
               (124)
            
            
               Vzhľadom na uvedené skutočnosti Komisia dospela k záveru, že neexistujú nijaké nevyvrátiteľné dôvody v záujme Únie proti zachovaniu súčasných antidumpingových opatrení voči Číne.
            
         H.   ANTIDUMPINGOVÉ OPATRENIA
   
   
               (125)
            
            
               Z uvedených súvislostí vyplýva, že tak, ako je stanovené v článku 11 ods. 2 základného nariadenia, antidumpingové opatrenia uplatniteľné na dovoz určitých predpínacích a dodatočne napínacích drôtov a splietaných laniek z nelegovanej ocele (PSC drôtov a splietaných laniek) s pôvodom v Čínskej ľudovej republike, ktoré boli uložené nariadením Rady (ES) č. 383/2009, by sa mali zachovať.
            
         
               (126)
            
            
               Antidumpingové colné sadzby pre jednotlivé spoločnosti špecifikované v tomto nariadení sú uplatniteľné iba na dovoz príslušného výrobku vyrábaného týmito spoločnosťami, a teda uvedenými špecifickými právnymi subjektmi. Dovoz príslušného výrobku vyrobeného akoukoľvek inou spoločnosťou, ktorej názov a adresa sa špecificky nespomínajú v operatívnej časti tohto nariadenia vrátane subjektov prepojených s tými, ktoré sú špecificky spomenuté, nemôže využívať tieto sadzby a podlieha colnej sadzbe uplatniteľnej na „všetky ostatné spoločnosti“.
            
         
               (127)
            
            
               Spoločnosť môže požiadať o uplatňovanie týchto individuálnych antidumpingových colných sadzieb, ak sa zmení názov jej subjektu. Takáto žiadosť musí byť predložená Komisii (6). Žiadosť musí obsahovať všetky relevantné informácie, ktoré umožnia preukázať, že uvedenou zmenou nie je dotknuté právo spoločnosti využívať colnú sadzbu, ktorá sa na ňu uplatňuje. Ak zmenou názvu spoločnosti nie je dotknuté jej právo využívať colnú sadzbu, ktorá sa na ňu uplatňuje, oznámenie o zmene názvu sa uverejní v Úradnom vestníku Európskej únie.
            
         
               (128)
            
            
               Toto nariadenie je v súlade so stanoviskom výboru zriadeného podľa článku 15 ods. 1 základného nariadenia,
            
         PRIJALA TOTO NARIADENIE:
   Článok 1
   1.   Týmto sa ukladá konečné antidumpingové clo na dovoz neplátovaných alebo nepokovovaných drôtov z nelegovanej ocele, drôtov z nelegovanej ocele plátovaných alebo pokovaných zinkom a splietaných laniek z nelegovanej ocele, tiež plátovaných alebo pokovovaných, z najviac 18 drôtov, obsahujúcich v hmotnosti 0,6 % alebo viac uhlíka, s maximálnym priečnym rozmerom presahujúcim 3 mm, v súčasnosti zaradených pod číselné znaky KN ex 7217 10 90, ex 7217 20 90, ex 7312 10 61, ex 7312 10 65 a ex 7312 10 69 (kódy TARIC 7217109010, 7217209010, 7312106111, 7312106191, 7312106511, 7312106591, 7312106911 a 7312106991), s pôvodom v Čínskej ľudovej republike. Na galvanizované splietané lanká zo siedmich drôtov (avšak nepokryté nijakým ďalším materiálom), v ktorých priemer stredového drôtu je najviac o 3 % väčší ako priemer ktoréhokoľvek zo šiestich ostatných drôtov, sa konečné antidumpingové clo nevzťahuje.
   2.   Sadzba antidumpingového cla uplatniteľná na čistú frankocenu na hranici Spoločenstva pred preclením v prípade výrobkov opísaných v odseku 1 a vyrobených ďalej uvedenými spoločnosťami je takáto:
   
               Spoločnosť
            
            
               Antidumpingové clo
            
            
               Doplnkový kód TARIC
            
         
               Kiswire Qingdao, Ltd, Qingdao
            
            
               0 %
            
            
               A899
            
         
               Ossen Innovation Materials Co. Joint Stock Company Ltd, Maanshan, a Ossen Jiujiang Steel Wire Cable Co. Ltd, Jiujiang
            
            
               31,1 %
            
            
               A952
            
         
               Všetky ostatné spoločnosti
            
            
               46,2 %
            
            
               A999
            
         3.   Uplatňovanie individuálnej sadzby cla stanovenej pre spoločnosti uvedené v odseku 2 je podmienené predložením platnej obchodnej faktúry colným orgánom členských štátov, ktorá spĺňa požiadavky stanovené v prílohe. Ak takáto faktúra nebude predložená, použije sa sadzba cla uplatňovaná na všetky ostatné spoločnosti.
   4.   Ak nie je stanovené inak, uplatňujú sa platné ustanovenia týkajúce sa cla.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júna 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 22.12.2009, s. 51
   
   
      (2)  Nariadenie Rady (ES) č. 383/2009 z 5. mája 2009, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých predpínacích a dodatočne napínacích drôtov a splietaných laniek z nelegovanej ocele (PSC drôty a splietané lanká) s pôvodom v Čínskej ľudovej republike (Ú. v. EÚ L 118, 13.5.2009, s. 1).
   
      (3)  Vykonávacie nariadenie Rady (EÚ) č. 986/2012 z 22. októbra 2012, ktorým sa spresňuje rozsah pôsobnosti konečného antidumpingového cla uloženého nariadením (ES) č. 383/2009 na dovoz určitých PSC drôtov a splietaných laniek s pôvodom v Čínskej ľudovej republike (Ú. v. EÚ L 297, 26.10.2012, s. 1).
   
      (4)  Ú. v. EÚ C 270, 19.9.2013, s. 12.
   
      (5)  Ú. v. EÚ C 138, 8.5.2014, s. 33.
   
      (6)  European Commission, Directorate-General for Trade, Directorate H, Rue de la Loi 170, 1040 Brussels, Belgium.
   
      PRÍLOHA
      Platná obchodná faktúra uvedená v článku 1 ods. 3 musí obsahovať vyhlásenie podpísané zástupcom spoločnosti v takejto forme:
      
                  1.
               
               
                  Meno a funkcia zástupcu spoločnosti, ktorý obchodnú faktúru vystavil.
               
            
                  2.
               
               
                  Toto vyhlásenie:
                  „Ja, podpísaný, potvrdzujem, že [množstvo] PSC drôtov a splietaných laniek predávaných na vývoz do Európskej únie uvedených v tejto faktúre vyrobila (názov a adresa spoločnosti) (doplnkový kód TARIC) v (príslušná krajina). Vyhlasujem, že informácie uvedené v tejto faktúre sú úplné a správne.
                  Dátum a podpis“